<classify> RAMADHAN HASSAN-DODOMA TAASISI ya Kuzuia na Kupambana na Rushwa Takukuru mkoani Dodomaimebaini Kampuni ya Leostart Engineering Co Ltd kulipwa zaidi ya Sh milioni 120hewa katika mradi wa maji katika Kijiji cha Mlongia, Wilaya ya Chemba mkoaniDodoma. Kutokana na hali hiyo, kampuni hiyo imetakiwa kulipa fedha hizoambapo hadi sasa imelipa jumla ya Sh milioni tano. Akizungumza na waandishi wa habari jana jijini hapa, Mkuu wa Takukurumkoani Dodoma, Sostenes Kibwengo alidai kuwa mradi wa maji katika Kijiji chaMlongia wilayani Chemba wenye thamani yaSh milioni 579.3 ulianza mwaka 2013 na kukamilika mwaka 2014. Hata hivyo alisema mradi huo haukuwa ukitoa maji hadi Takukuruilipofuatilia na mkandarasi Leostart Engineering Co. Ltd kurudi katika eneo lamradi na kufanya marekebisho na sasa mradi unatoa maji. Ufuatiliaji wetu ulibaini pamoja na mradi kuwa chini ya kiwango, piamkandarasi alilipwa Sh milioni 120.2 zaidi ya thamani ya kazi zilizofanyika,hivyo pamoja na kurekebisha mradi ili utoe maji, tayari ameanza kurejeshaserikalini fedha alizozidishiwa ambapo mpaka sasa ameishalipa Sh milioni tano,alisema Kamanda Kibwengo. Alieleza kuwa wanaendelea kufuatilia utokaji wa maji na kuhakikisha mkandarasihuyo anarejesha kiasi cha fedha kilichosalia. Pia, alisema Takukuru Mkoa wa Dodoma imeokoa kiasi cha Sh milioni94.7 huku ikiendelea kuchunguza miradi minne yenye thamani ya Sh milioni261.042 ambayo imebainika kuwa na viashiria vya rushwa na udanganyifu. Kamanda Kibwengo alisema fedha hizo ni kutoka katika miradi 26 ya maendeleo yenye thamani ya jumla ya Shbilioni 6.6 katika sekta za elimu, maji, ujenzi, mifugo, kilimo na umwagiliaji,mapato na utawala. Tumefuatilia na kukagua miradi 26 ya maendeleo yenye thamani yajumla ya Sh bilioni 6.6 katika sekta hizo ambapo tumefanikiwa kuokoa Sh milioni94.7 baada ya kuwa zimechepushwa katika miradi hiyo na hivyo kuongeza thamaniya jumla ya Sh milioni 261.042, ina viashiria vya rushwa na udanganyifu. Ufuatiliaji wa miradi ya maendeleo una faida kubwa kwani pamoja nakuokoa rasilimali zinazochepushwa, unasaidia miradi hiyo kukamilika kwa wakatina kwa viwango stahiki, lakini zaidi ufuatiliaji huo unachochea ushiriki wawananchi katika kuisimamia, alisema Kamanda Kibwengo. Alisema kuwa katika kipindi hicho wameokoa jumla ya Sh milioni 297.1pamoja na kushikilia magari matatu kutokana na ufuatiliaji wa kazi mbalimbaliili kuhakikisha fedha na mali za umma zinatumika kulingana na taratibu sahihina siyo kufujwa. Sh milioni 143.5 ziliokolewa kutoka kwa viongozi na wanachama 67 wavyama sita vya akiba na mikopo waliokuwa wanadaiwa kwa muda mrefu na magarimatatu aina ya Toyota Hiace yalichukuliwa kutoka kwa viongozi wa Saccos mojawaliokuwa wanatumia kwa faida binafsi, alisema Kamanda Kibwengo.  <topic>: KITAIFA 